OpenLLM-France/wikimedia huggingface dataset:
# Lilian Soto

Lilian Susana Soto Badui (Asunción, 15 de desembre de 1962) és una política i activista feminista del Paraguai, a més d'acadèmica en el camp de les polítiques públiques d'igualtat i els estudis de gènere.

## Biografia

Va estudiar Medicina a la Universitat Nacional d'Asunción, així com el Màster en Polítiques Públiques i Administració (MPA) per la Universitat d'Ohio dels Estats Units, i a més és Diplomada en Pressupostos Públics Pro Equitat de Gènere contra la Pobresa a Amèrica Llatina i el Carib de la Facultat Llatinoamericana de Ciències Socials (FLACSO) de Mèxic.
Entre els anys 1991 i 1998 va ser regidora de la Municipalitat d'Asunción pel Moviment Asunción Per Tots (APT), el qual va guanyar la Intendència Municipal d'Asunción en les primeres eleccions municipals posdictadura. Va ser líder de la seva bancada durant dos períodes consecutius, com a Vicepresidenta i Presidenta de la Junta Municipal i fundadora de la Xarxa de Dones Munícipes del Paraguai, de la qual va ser la seva primera titular.

## Trajectòria política

Els seus inicis a la política van ser com a dirigent estudiantil. En el Front d'Estudiants de Medicina (FEM) es va exercir com a Secretària General, també va ser Presidenta del Centre d'Estudiants de Medicina i Secretària General de la Federació d'Estudiants Universitaris del Paraguai (FEUP).
A més va ser la representant de l'Associació de Metges de l'Hospital de Clíniques davant el Consell de Delegats de la Central Unitària de Treballadors (CUT).
Va ser candidata a la Presidència de la República del Paraguai (període 2013-2018), pel Moviment Kuña Pyrenda, aconseguint el 0,16 % de votants a nivell país. El seu programa de govern va incloure els següents eixos: democràcia de la terra, ambient sa, vida lliure de violència i discriminacions, drets per tots i totes, transformació social per a la igualtat, democràcia radical i Llatinoamèrica unida
A l'abril de 2018 va anunciar la seva candidatura a senadora per a les Eleccions Generals 2018 pel Moviment Kuña Pyrenda. Aquesta organització política va ser la iniciativa d'un grup de dones feministes que es va presentar amb un manifest públic el 15 de maig de 2011. És una plataforma ciutadana que es defineix com a socialista, feminista i ecologista, i està integrada tant per homes com per dones que aspiren als principis d'igualtat i no discriminació del seu ideari polític. Entre els components del seu programa legislatiu per al període 2018-2023 se citen: la protecció social i el treball decent, la protecció de l'ambient, la sobirania, la transparència, la no discriminació i la democràcia radical.

## Referències

* ↑ «Movimiento ciudadano gana municipales en Asunción». [Consulta: 19 març 2017].
* ↑ «Organizaciones de Mujeres Munícipes en América Latina: Red de Mujeres Munícipes del Paraguay (RMMP).».
* 1 2 «Elecciones Paraguay 2013».
* ↑ «Movimiento Kuña Pyrenda: programa de gobierno 2013-2018». Arxivat de l'original el 20 de març de 2018. [Consulta: 20 març 2018].
* ↑ «Movimiento Kuña Pyrenda: programa legislativo 2018-2023». Arxivat de l'original el 2018-03-20. [Consulta: 24 gener 2020].
# Hamza ibn Ali ibn Ahmad

Hamza ibn Ali ibn Ahmad fou el fundador de la religió drusa. Era un fuster persa natiu de Zuzan.
El califa fatimita Al-Hàkim bi-amr-Al·lah d'Egipte (996–1021) tenia un comportament excèntric i va córrer el rumor que era l'imam esperat. Aquesta idea fou defensada per Hasan al-Akhram i el 1017 el califa hi va donar suport. Hasan al-Akhram va ser assassinat el gener del 1018 i encara que el califa va fer matar el seu assassí, ja no va donar més suport al moviment fins al maig de 1019.
Fou llavors quan Hamza, que inicialment era un element secundari del moviment, en va agafar la direcció amb el títol d'hadi l-mistadjibin. El 19 de juny de 1019 va exigir al gran cadi de la Mesquita Vella la seva conversió i es van produir incidents, que foren reprimits. Hakim va retirar el suport al moviment; les tropes turques es van girar contra el turc al-Darazi, que disputava la direcció del moviment a Hamza, i el van assetjar a casa seva; Al-Darazi es va poder refugiar al palau del califa i els turc li van exigir que fos entregat, però el califa se'ls va treure del damunt anunciant que havia estat executat. Llavors els turcs es van dirigir contra Hamza que fou assetjat a la mesquita de Raydan però va poder fugir i amagar-se i l'agost el califa li va tornar a donar suport.
El seu moviment es va difondre notablement, especialment a Síria. A la desaparició del califa el 1021 els seguidors d'Hamza foren perseguits i Hamza es va amagar altre cop. Sembla que va ser mort poc després. El seu successor al capdavant del moviment fou Baha al-Din al-Muktana, que inicialment (fins al 1038) va mantenir que estava en contacte amb Hamza i que aquest retornaria.

## Bibliografia

* M. G. S. Hodgson, Al-Darazi and Hamza in the origin of the Druze religion, 1962
* Madelung, W., “Ḥamza b. ʿAlī b. Aḥmad”, a: Encyclopédie de l'Islam. Consultat en línia el 12 de juny del 2016
# Publi Corneli Lèntul Marcel·lí (qüestor 48 aC)

Publi Corneli Lèntul Marcel·lí (en llatí: Publius Cornelius Cn. f. P. n. Lentulus Marcellinus) va ser un magistrat romà del segle i aC. Era fill de Gneu Corneli Lèntul Marcel·lí, i pertanyia a la família dels Cornelis Lèntuls, d'origen patrici.
Va ser qüestor a l'exèrcit de Juli Cèsar l'any 48 aC, i dirigí el cos de l'exèrcit que va ser atacat pels pompeians prop de Dirràquium, patint pèrdues greus; solament es va salvar d'un desastre complet per l'oportuna arribada de Marc Antoni.

## Referències

* ↑ Smith, William (ed.). «23. P. Cornelius Lentulus Marcellinus». A: Dictionary of Greek and Roman Biography and Mythology. Vol. II. Boston: Little, Brown, and Company, 1867, p. 936.
# Aizoon

Aizoon o aizoön és un gènere de plantes amb flors que pertany a la família Aizoaceae. Comprèn 57 espècies descrites i, d'aquestes, només 16 d'acceptades. Són plantes suculentes.

## Taxonomia

El gènere va ser descrit per Linné i publicat en Species Plantarum: 488 (1753). L'espècie tipus és Aizoon canariense L.; Lectotypus [M.L.Green, Prop. Brit. Bot. : 159 (1929).

### Etimologia

Aizoon és un nom que prové del grec aei, que significa 'sempre' o 'permanent' i zoon, zoos, que significa 'vida' o 'vivent'.

## Taxonomia

* Aizoon asbestinum Schltr.
* Aizoon burchellii N. E. Br.
* Aizoon canariense L.
* Aizoon giessii Friedrich
* Aizoon glabrum Ewart
* Aizoon glinoides L. f.
* Aizoon karooicum Compton
* Aizoon kochii J. Wagner
* Aizoon paniculatum L.
* Aizoon rigidum L. f.
* Aizoon rodwayi Ewart
* Aizoon sarmentosum L. f.
* Aizoon schellenbergii Adamson
* Aizoon theurkauffii Maire
* Aizoon virgatum Welw. ex Oliv.
* Aizoon zeyheri Sond. Ac

## Referències

* ↑ Aizoon en PlantList
* ↑ «Aizoon». Tropicos.org. Missouri Botanical Garden. [Consulta: 5 agost 2012].
* ↑ Aizoon a Flora de Canarias

## Bibliografia

* Gibbs Russell, G. E., W. G. Welman, E. Reitief, K. L. Immelman, G. Germishuizen, B. J. Pienaar, M. v. Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
# Ziplanda

Ziplanda era una ciutat i un centre religiós dels hitites de situació desconeguda però inclosa en el regne d'Hakpis i probablement propera a Ankuwa.
Era una ciutat sagrada des dels inicis de l'antic imperi hitita, a un nivell semblant al d'Arinna i Nerik, i cap al final de l'Imperi, com les ciutats d'Hattusa i Tarhuntassa. El rei hitita celebrava en aquella ciutat les cerimònies religioses imperials de primavera i de tardor i possiblement l'anomenada "Festa de la caça". El que es coneix de la ciutat es deu a unes tauletes trobades a Hattusa, que sembla que era també una ciutat propera. Les tauletes parlen del déu de les Tempestes de Ziplanda, que era un fill de Tessub, el déu de les Tempestes de Nerik i d'Arinnitti, la deessa de Sol d'Arinna. També diuen que hi havia un palau o residència reial, i descriuen les festes religioses que se celebraven a la ciutat. Ziplanda tenia unes defenses lleugeres, que suggereixen que es tractava d'un centre religiós. A la ciutat s'han trobat diversos centres de culte, i també als voltants.
Els kashka van destruir la ciutat en temps de Muwatal·lis II, i aquest rei va formar el regne d'Hakpis al tomb de l'any 1300 aC que va donar al seu germà Hattusilis III amb la finalitat d'aturar des d'aquells territoris les incursions dels kashka. Hattusilis la va restaurar i repoblar un temps després de la creació del regne.

## Referències

* 1 2 Bryce, Trevor. The Routledge Handbook of the Peoples and Places of Ancient Western Asia. Londres: Rouletge, 2011, p. 22. ISBN 9780415692618.
* ↑ García Trabazo, José Virgilio. Textos religiosos hititas: mitos, plegarias y rituales. Madrid: Trotta, 2002, p. 337. ISBN 8481645222.
* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 211. ISBN 8446022532.
# Michel Walter

Michel Walter (Haguenau, 5 de febrer del 1884 – Saverne, 29 de gener del 1947) fou un polític autonomista alsacià. Es doctorà en ciències i col·laborà al diari Elsässer Kurier. El 1911 fou candidat al Landtag d'Alsàcia-Lorena. Després de la Primera Guerra Mundial es va unir a la Unió Popular Republicana, amb el que fou elegit diputat del 1919 al 1940 pel Bloc Nacional, després per l'Entesa Republicana Democràtica, però el 1928 es presentà com a independent.
El 1932 participà en la creació dels Republicans de Centre, primer grup parlamentari veritablement autonomista, que el 1936 fou substituït pels Independents d'Acció Popular, que aplicava a la UPR i la Unió Republicana Lorenesa. Nacionalista moderat, va votar a favor de la concessió dels plens poders al mariscal Philippe Pétain el 1940. Es retirà aleshores a Perigús. Poc després s'uniria al Moviment Republicà Popular.
# Moraga (grup de bolets)

Les moragues són orelles de gat de cama llisa, bolets pertanyents a l'ordre dels pezizals. Es caracteritzen pels seus barrets en forma de sella de muntar a cavall. Són bolets més aviat primaverals, amb excepcions (per exemple, la moraga de virosta).

## Espècies

Les espècies de moragues més corrents, ordenades per gèneres, són:
* Pagyromitra infula, moraga de virosta
* Helvella elastica, moraga elàstica
* Helvella sublicia, moraga grisa
* Helvella atra, moraga negra
* Helvella monachella, moraga

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Llistosella, Jaume. «Mòdul Fongs. Banc de Dades de Biodiversitat de Catalunya. Generalitat de Catalunya i Universitat de Barcelona.», 2013.
# Grivola

El Grivola és una muntanya dels Alps italians. Té una altitud de 3.969 metres per sobre del nivell del mar.

## Referències

* ↑ «la Grivola : Climbing, Hiking & Mountaineering : SummitPost». [Consulta: 9 gener 2021].
# Cap Hatteras

El cap Hatteras és un cap a la costa de Carolina del Nord. És el punt més oriental de l'estat, la qual cosa el converteix en un punt clau per a la navegació de la costa oriental dels Estats Units. En realitat, el cap, forma part de l'Illa Hatteras que té forma de corba. L'illa mesura 68km de longitud recta i uns 80km seguint la corba. Era conegut com El cementiri de l'Atlàntic a causa de la gran quantitat de vaixells que naufragaven a la regió.

## Història

El 1803 s'hi va construir un primer far. El 1870 va ser reemplaçat per l'actual, de 60,50 m. d'altura, que resulta el far més alt dels Estats Units i el far de maons més alt del món. Amb el pas de les dècades i els moviments de la sorra, la costa es va apropar perillosament al far (fins i tot va estar a 50m. de distància). El 1999, el far va ser aixecat i traslladat a 884m. de distància. La costa és a uns 450m. (aproximadament la distància quan va ser construït fa 140 anys).
Aquesta zona és molt castigada per freqüents huracans. El 2003, l'huracà Isabel va devastar la zona. Va arrasar dos pobles a prop del cap, Frisco i Hatteras, i l'autopista North Carolina State Highway 12 (NC 12) que brinda una ruta directa entre Nags Head i l'illa Hatteras. També va destruir diversos pobles petits del cap. Durant gairebé un any, els estudiants van haver d'usar un ferri per anar a l'escola. La reconstrucció de l'àrea va començar el 2005.

## Galeria d'imatges

* Estació salvavides al cap Hatteras.
* El far Bodie Island, al cap.
* Vista aèria del far el 1999, abans de la seva mudança; la costa de l'oceà es troba a escassos 60m. de distància.
* Mudança del far, l'1 de juliol de 1999 (cortesia del National Park Service).

## Enllaços externs

* GraveyardOfTheAtlantic.com (museu Cementeri de l'Atlàntic; en anglès).
* NPS.gov (National Park Service: Cape Hatteras National Seashore; en anglès)
* Far de Luisu Arxivat 2009-12-28 a Wayback Machine.
# Publi Corneli Maluginense

Publi Corneli Maluginense (Publius Cornelius Maluginensis) és el nom dels següents personatges:
* Publi Corneli Maluginense I, tribú amb potestat consolar el 404 aC
* Publi Corneli Maluginense II, tribú amb potestat consolar el 397 aC i el 390 aC
* Publi Corneli Maluginense Cos, cònsol el 393 aC
# Zona Bale

Bale (Afan Oromo: Baale) és una de les zones dins la Regió Oròmia d'Etiòpia. Bale rep el nom per l'antic Regne de Bale, el qual té aproximadament la mateixa superfície.
El punt més alt de la Zona Bale també ho és d'Oromia, és el Mont Batu (4.307 m), que pertany a les Muntanyes Urgoma. Entre els rius hi ha Wabe i el Weyib; entre els llacs s'inclouen el Garba Gurastsch i Hora Orgona. Són punts d'interès a aquesta zona el Sheikh Hussein— per la tomba d'un musulmà sant—el Parc Nacional de les Muntanyes Bale, i les Coves Sof Omar. Les ciutats de Bale inclouen Dodola, Ginir, Goba i Robe.
Segons la Central Statistical Agency (CSA) l'any 2005 5.130 tones de cafè es van produir en aquesta zona d'Etiòpia el 2,2% del total produït a Etiòpia.

## Demografia

Segons el cens de 2007, Bale tenia 1.402.492 habitants amb una densitat de 32,1. Els tres grups ètnics principals eren els oromo (91,2%), els amhares (5,7%) i els somali (1,44%). La majoria dels habitants són musulmans (81,83%). Els cristians ortodoxos d'Etiòpia eren el 16,94% i els protestants l'1,04%.

## Notes

* ↑ CSA 2005 National Statistics Arxivat 2007-08-13 a Wayback Machine., Table D.2
* ↑ Census 2007 Tables: Oromia Region Arxivat 2011-11-13 a Wayback Machine., Tables 2.1, 2.4, 2.5, 3.1, 3.2 and 3.4.
# Moraine

Moraine és una població dels Estats Units a l'estat d'Ohio. Segons el cens del 2000 tenia 6.897 habitants.

## Demografia

Segons el cens del 2000, Moraine tenia 6.897 habitants, 2.855 habitatges, i 1.818 famílies. La densitat de població era de 293,6 habitants per km².
Dels 2.855 habitatges en un 32,2% hi vivien nens de menys de 18 anys, en un 44% hi vivien parelles casades, en un 14,5% dones solteres, i en un 36,3% no eren unitats familiars. En el 29,2% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,4% tenia menys de 18 anys, un 10,4% entre 18 i 24, un 34,3% entre 25 i 44, un 19,7% de 45 a 60 i un 10,3% 65 anys o més.
L'edat mediana era de 32 anys. Per cada 100 dones de 18 o més anys hi havia 96,1 homes.
La renda mediana per habitatge era de 34.341 $ i la renda mediana per família de 41.792 $. Els homes tenien una renda mediana de 35.133 $ mentre que les dones 23.994 $. La renda per capita de la població era de 16.880 $. Aproximadament el 6,8% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moraine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Moraine». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Lilian May Davies

Lilian May Davies, princesa de Suècia (Swansea, País de Gal·les, 30 d'agost de 1915- Estocolm, 10 de març de 2013) fou princesa consort de Suècia.
Era filla de William i de Gladys Mary Davies. Durant la Segona Guerra Mundial es casà amb l'actor anglès, Ivan Craig. Treballà de model a Londres en abandonar els estudis i el seu poble gal·lès amb catorze anys.
El 1943 va conèixer al príncep Bertil de Suècia, del qual es va enamorar, per aquella època treballava a una fàbrica de fabricació de transmissors i receptors de ràdio per l'armada britànica i a un hospital de soldats ferits. Malgrat que arribà a divorciar-se durant la dècada dels anys 40, mantingué una relació sentimental amb el príncep en contra dels desitjos de la familia Bernadotte, que s'oposaven, així com el rei de Suècia.
Malgrat l'oposició reial, Bertil de Suècia se'n va anar a viure a l'illa de Djurgården (Estocolm) on era la seva residència, Villa Solbacken amb Lilian Davies.
El 7 de desembre de 1976 es casà amb el príncep Bertil en l'església del Castell de Drottningholm amb l'aprovació del nou rei, Carles XVI Gustau de Suècia. Llavors es convertiria en princesa de Suècia i duquessa de Halland.
La princesa Lilian en quedar-se vídua de Bertil de Suècia, viurà uns anys a Villa Solbacken, però amb el pas dels anys, el rei l'oferí traslladar la seva residència al Palau Reial d'Estocolm, en trobar-se sola. Durant els anys de matrimoni, Lilian de Suècia ha realitzat moltes activitats de representació de la Família Reial i acompanyava el seu marit en diversos actes familiars i de representació. En quedar-se vídua, princesa Lilian ha acompanyat en moltes ocasions a la princesa hereva del país, Victòria de Suècia en molts events de representació. Ha estat la companya i mestra dels fills de l'actual rei. Des de fa uns pocs anys, les representacions socials ha minvat considerablement.
Suècia té en molt bona consideració a la vídua de Bertil de Suècia i la tenen com un dels membres més estimats de la Família Reial Sueca.
En l'any 2000 va publicar un llibre sobre la biografia del seu espòs. L'agost de 2008, la princesa va caure i es va fer mal al maluc que fou operat. En febrer de 2009 va tornar a caure en el seu apartament del palau reial.
Lilian va morir a Estocolm el 10 de març de 2013 a 97 anys, setze anys després del seu marit. La Casa Reial no va donar-ne la causa de la mort, però feia uns quants anys que estava malament de salut.

## Bibliografia

* Kunglig Bildskatt 1850-1950 de Svante Hedin.
* Mi vida con el príncipe Bertil, de Lilian de Suècia.
* Pàgina Oficial de la Casa Reial de Suècia Arxivat 2009-02-28 a Wayback Machine.

## Referències

* ↑ «La tía del rey Carlos Gustavo de Suecia, Lilian, ingresada tras sufrir una caída | Realeza | Noticias hola.com».
* ↑ «Obituary:Princess Lilian». Daily Telegraph, 10-03-2013. [Consulta: 10 març 2013].
* ↑ H.R.H. Princess Lilian has passed away Arxivat 2016-09-21 a Wayback Machine., web oficial de la Cort Reial de Suècia
* ↑ Sweden Princess Lilian dies aged 97 BBC News, consultat el 10 de març de 2013
# Haw River

* No s'ha de confondre amb Riu Haw.
Haw River és una població dels Estats Units a l'estat de Carolina del Nord. Segons el cens del 2008 tenia 2.012 habitants.

## Demografia

Segons el cens del 2000, Haw River tenia 1.908 habitants, 828 habitatges i 545 famílies. La densitat de població era de 278 habitants per km².
Dels 828 habitatges en un 29,2% hi vivien nens de menys de 18 anys, en un 48,6% hi vivien parelles casades, en un 13,5% dones solteres, i en un 34,1% no eren unitats familiars. En el 28,5% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,81.
Per edats la població es repartia de la següent manera: un 23,5% tenia menys de 18 anys, un 7,3% entre 18 i 24, un 30,8% entre 25 i 44, un 22,5% de 45 a 60 i un 15,9% 65 anys o més.
L'edat mediana era de 38 anys. Per cada 100 dones de 18 o més anys hi havia 87,2 homes.
La renda mediana per habitatge era de 30.859 $ i la renda mediana per família de 40.519 $. Els homes tenien una renda mediana de 30.250 $ mentre que les dones 20.250 $. La renda per capita de la població era de 15.853 $. Entorn del 8,7% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Haw River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Haw River». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Carena dels Pujols

La Carena dels Pujols és una serra situada al municipi de Navès (Solsonès), amb una elevació màxima de 1.003,5 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pulaski

«Pulaski» té aquests significats:
* Toponímia:
** Pulaski (Geòrgia)
** Pulaski (Illinois)
** Pulaski (Iowa)
** Pulaski (Nova York)
** Pulaski (Tennessee)
** Pulaski (Virgínia)
** Pulaski (Wisconsin)
** Mount Pulaski, població dels Estats Units a l'estat d'Illinois
* Personatges:
** Katherine Pulaski, oficial mèdic en cap substituint la doctora Beverly Crusher de la nau USS Enterprise D durant la segona temporada de Star Trek: La nova generació
** Kazimierz Pulaski (Varsòvia, 1745 - Savannah, 1779), soldat polonès de la República de les Dues Nacions, noble i polític
* Eina
** Pulaski (eina)